ILLGESOVA TELOCVIČŇA
Toto bude ešte napínavé, priatelia.
Panteri prehrávajú o 4 a ostáva 35 sekúnd.
Rytieri majú loptu.
Tlačte! Tlačte! Tlačte!
Hraj po strane!
Zober to, Ethan!
Poď sem! Poď sem! Poď sem!
Rytieri majú posledný timeout.
Fajn, počúvajte. Budú chcieť držať loptu, kým nevyprší čas.
Musíte na nich tlačiť. Choďte po nich!
Keď získame loptu, daj dvojitú kľučku,
hľadaj Ethana, alebo Jeffa na trojke a potom odrazenú loptu zapichni.
Plné nasadenie až do konca.
Panteri na tri. Jeden, dva, tri!
Panteri!
Poďme. Ideme!
Rytieri útočia, ostáva 25 sekúnd.
Ty, choď po ňom! Daj ho, Ty!
Áno!
Jeff! Jeff!
- Trojka! - Áno!
Rýchlo!
Doňho, Ty!
Ethan! Ethan!
Strieľaj! Strieľaj! Strieľaj!
Dobrá hra.
- Dobrá hra. - Dobrá hra.
- Dobrá hra, tréner. - Konečný výsledok, Rytieri 86,
Panteri z Brookshire, 83.
Chceme sa vám poďakovať za podporu počas tejto sezóny. Bezpečnú cestu.
NÁROD PANTEROV CHLAPČENSKÁ ŠATŇA
Oci.
Viem. No tak.
Dobre, všetci sa pozrite na mňa.
Aj ja som to chcel.
Som na vás hrdý.
A mám dobrú správu.
Ten tím je najväčšia prekážka, ktorá nás čaká na budúci rok.
Štyria ich rozohrávači maturujú, ale vy všetci sa vrátite.
Budeme oveľa silnejší.
Čo znamená, že ďalšiu sezónu
vyhráme všetko.
KRESŤANSKÁ ŠKOLA BROOKSHIRE
Vidíš, tu. Premrhali osem šancí.
A on sa len prechádzal!
Ukážeš to video rozhodcom?
Rozmýšľam nad tým.
Podľa mňa by to pomohlo.
Ahoj, John? Amy?
Toto by ste mali vidieť.
Choď ty. Musím toto dokončiť.
- Dobre. Vrátim sa. - Dobre.
Potvrdili nám, že Tarsa Steel,
najstarší výrobný podnik v meste, zatvára svoje brány
a presúva výrobu do budov v iných častiach štátu.
Povedali nám, že zamestnanci budú mať možnosť
presunúť sa do inej lokality.
Ashley Graham z News 3 má pre nás
viac informácií o tejto udalosti.
Som pred závodom, kde mi zástupca firmy povedal,
že presun sa dokončí do 1. júla.
V meste s 24 000 obyvateľmi to podľa odhadov
bude mať priamy dopad na 6000 pracovných miest vo Frankline.
A je po futbalovom programe.
To nevieš.
Rodičia väčšiny mojich hráčov robia v tom závode.
Hlasovali za zavretie závodu vo Frankline.
Nebude to pekné.
Presúvame výrobu do závodov v Sharpsville a Fairview,
ale dáme našim zamestnancom
možnosť presunúť sa do jednej z týchto lokalít.
O správach sa dozvedajú aj miestni obchodníci
a pripravujú sa na to, čo sa stane.
O 5 MESIACOV NESKÔR
NA PREDAJ
- Chytaj. - Daj pozor dole!
Áno. Áno.
Áno!
Mám to.
- Dozadu. Vráť sa. - Musíš hrať, D.
Mám ho.
- Poďme. - Áno!
Človeče, je to tu.
- Je tvoja! - Áno!
- Naj z piatich. - O čo ide?
- Najlepší z piatich! - Nie "najlepší z piatich".
Vtipné! Ty sa stále sťažuješ.
Všetci sa stále sťažujete.
Kde sú moje slúchadlá?
Videli ste moje slúchadlá? Tu som ich mal.
To nie!
No tak!
Vráť ich, inak si mŕtva!
- Vidíš ju? - Nie.
Počúvaj.
- Stavím sa, že vbehla do apartmánov. - Kto to je?
Neviem.
Kde si bola, zlatko?
Myslela som si, že tábor skončil o 16:00
Išla som okolo Webb parku.
Webb parku? Prečo?
Odkiaľ to máš?
Našla som ti ich v džínsoch.
Našla som ich.
Hannah Scottová, neklam mi.
Už som ti jedny kúpila.
Brookshire ti dáva šancu.
Nech ťa nevyhodia aj odtiaľ.
Vráť ich.
Meškám do práce. Jedlo máš na sporáku.
Vrátim sa o desiatej.
Myslím to vážne. Vráť ich.
Áno, starká.
VYTVOR SI CELOŽIVOTNÉ SPOMIENKY
Opatrne. Sú horúce.
- Will, umyl si si ruky? - Áno.
Vraj sa tréner Wright sťahuje do Fairview?
Z 32 hráčov mu ostalo 13, takže asi pochopil čo bude nasledovať.
Takže v piatok už žiadny futbal?
Umy si ruky než si sadneš.
Väčšina z nich bude na jar hrať basketbal alebo futbal,
takže budú v pohode.
Môžu robiť aj cezpoľný beh. Garymu by sa to páčilo.
Keď myslíš.
- A čo náš tím? - Sme na tom dobre.
Máme stále tvojho brata Tya a dvojičky, takže stále máme najlepších hráčov.
- Ako bolo v robote? - V pohode.
Prišli dve skupiny, ale nik neušiel.
Tie miestnosti sú príliš ťažké.
Vieš, koľko študentov budeme mať?
Asi 240. Minulý rok ich bolo 550.
Nehovor to. Som z toho smutná.
Bude to fajn, kým neodíde niekto ďalší.
Gary odchádza.
Prečo odchádza?
Zobral prácu v Texase.
Chýbajú mi traja tréneri a dvaja učitelia
a škola sa začína budúci týždeň.
Nemyslím si, že môžem zachrániť futbal,
ale možno mám riešenie pre cezpoľný beh.
Koho?
- Nie. - Podľa mňa by si to zvládol.
Olivia, nie som bežecký tréner. Beh ani nemám rád.
Amy mi pred troma rokmi kúpila stroj na behanie. Nepoužívam ho.
Nechcem zrušiť ďalšiu aktivitu.
Si moja najlepšia možnosť.
Cezpoľný beh ani nie je normálny šport.
To nie je fér. No tak.
Nevidela som, že by tvoji basketbalisti po zápase vracali.
Presne. Ani ja to nechcem vidieť. Nikto to nechce vidieť.
A prekrýva sa to s basketbalom.
Nie o príliš.
John, počula som tvoje inšpiratívne príhovory k hráčom
o zdolávaní tlaku a prekonávaní svojich možností.
Presne to potrebujem od našich zamestnancov.
Ahojte. Ste tu na testy?
- Testy? - Terénny beh.
Nie, pane. Len tu kecáme.
- Nikto tu nie je na testy? - Nie, pane. Prepáčte.
- Ty si tu na cezpoľný beh? - Áno, pane.
Nevieš, či ešte niekto príde?
Nie, pane.
- Fajn. Ako sa voláš. - Hannah Scottová.
Ahoj, Hannah. Som tréner Harrison.
Tu máš formulár.
Si druháčka.
Minulý rok si behala za Franklin High.
Áno, pane.
Narodená na Valentína.
Prepáč, Hannah. To je...?
Mám to na astmu.
- Máš astmu? - Áno, pane.
Dobre.
Olivia.
- Nemáme program cezpoľného behu. - Čo tým myslíš?
Prišlo len jedno dievča, ktoré má astmu.
- Myslíš Hannah Scottovú. - Áno.
Chce behať?
Áno, ale to sa nedá. Ako by mohla súťažiť?
Jej starká mi dala papier od lekára.
Behala aj minulý rok. Stačí, keď má pri sebe inhalátor.
Aj tak nemáme tím, tak prečo na tom záleží?
Bežec môže získať medailu aj bez tímu.
Technicky, ale prečo sa venovať len jednému bežcovi?
Pretože na jednom záleží.
John, si dobrý tréner a si dobrý učiteľ.
Ak to chce skúsiť, umožni jej to.
Dobre.
No tak. Čo máš? Kam tým smeruješ?
Snažíš sa ma obísť?
Nenechaj sa ním odradiť. Rovno do koša.
Vidím ťa. To je nové.
To je ono.
Možno mám dvoch chalanov, čo budú hrať.
- Ahoj. - Ahoj.
Ethan je dobrý veľký brat.
Je dobrý veľký brat. Aké boli skúšky?
No, všetkých som zhromaždil
a povedal som: "Vďaka, že si prišla."
- Nie. - Áno.
- Jedna osoba? - Hannah Scottová. Druháčka.
- Má astmu. - Hannah Scottová?
Hej. Mám ju na fyzike.
Potom som bol za Oliviou a chce, aby som ju trénoval.
Tuším prišiel Neil Hatcher.
O čom to bolo?
Dvojčatá sa sťahujú do Sharpsville.
Čo sa deje s mojim tímom?
Tento rok má byť náš.
Fajn, Hannah.
Aby si v tejto kategórii získala medailu, potrebuješ čas pod 22 minút.
Na medailu v štáte 21 minút.
Súčasná šampiónka, Gina Mimmsová
behá 5 km takmer sústavne za menej, ako 20.
Je staršia.
- Meral ti niekto v poslednej dobe čas? - Nie, pane.
Dobre. Tak tým môžeme začať.
- Prešla si si už trasu? - Áno, pane.
Kým urobíš strečing, priveziem vozík.
- Máš inhalátor? - Budem s ním behať.
- Môžem behať aj ja? - Je to 5 kilometrov, kamoš.
- Musíš si dorobiť úlohu. - Prosím? Sľubujem, že si ju dorobím.
Aspoň nebude bežať sama.
Dobre. Fajn.
Odmeriam vám čas. Poďme.
Hannah, stavím sa, že to zabehneš za 24 minút.
Dvadsaťštyri? Ja to dám za 24.
- To pochybujem. - Ale no tak.
Dobre, Hannah!
Poď, ideš!
Poď. Si skoro v cieli.
Super. Výborne.
Dvadsaťtri pätnásť. Nie zlé.
Poprechádzaj sa trochu prv, ako si sadneš, dobre?
Pozrime sa, Will!
Dal si to!
Výborne.
Dvadsaťštyri desať. Bolo to skvelé, Will.
Bolo to hrozné. Prečo by to niekto chcel robiť?
Donesiem vám vodu, dobre?
Problém s týmto športom je, že mu chýba lopta.
Žiadne driblovanie, ani góly.
Tento šport je o výdrži, zlatko.
Konečne.
Už som chcela naštartovať golfový vozík.
Vyzerá, akoby umieral.
Neumri.
- Fíha, oci. Dal si to. - Dobre.
Keby mal pri sebe loptu, toto by bol touchdown.
Si v pohode?
Bolo to hrozné. Prečo by to niekto chcel robiť?
Presne to som povedal.
Mal by si sa trochu poprechádzať.
Nie! Nechaj ma tak! Zomieram.
- Mám zavolať sanitku? - Aký som mal čas?
- Tridsaťdva nula dva. - Čo? Nemal som menej, ako 30?
Je pôsobivé, že si to dokončil.
Choď preč!
Hannah? Príde ťa niekto vyzdvihnúť?
Je to len kilometer a pol. Pôjdem pešo.
Nie, nie. Odvezieme ťa domov.
Radi sa zoznámime s tvojimi rodičmi.
Žijem iba so starou mamou. Rodičia zomreli.
To je mi ľúto. Nevedela som to.
Veľmi radi ťa odvezieme domov.
Môžem zavolať starkej, že prídeme.
Netreba. Nevadí mi ísť pešo. Ale aj tak ďakujem.
Dobre.
Nedal som si tu dolu hodinky? Alebo som ich nechal doma?
John, išlo jej to lepšie, ako som čakala.
Áno.
Vedel si, že jej rodičia zomreli?
Ethan by to mohol robiť, keby chcel.
Určite mohol. Vieš, John, ja...
Nerozumiem, prečo nechce behať.
Je tvoj syn a je taký atletický.
Išlo by mu to veľmi dobre.
Vieš, a potom... mohli by sme tam chodiť spolu.
Môžem sa s ním porozprávať.
Dobre. To by bolo fajn.
- Môžem ísť teraz. - Dobre.
- Áno. - Áno.
Ahoj.
Môžem ťa poprosiť, aby si o niečom porozmýšľal?
O čom?
Viem, že nechceš robiť cezpoľný beh,
ale má svoje výhody.
- Oci... - Vypočuj si ma.
Nebudem ťa do toho nútiť.
Beh ti pomôže ostať vo forme.
Tímu dávaš behanie ako trest.
To je pravda, ale pomôže ti to s disciplínou.
A bol by to prejav školského ducha.
A myslím, že by si v tom bol dobrý.
Vieš, ako si so mnou vždy trénoval basketbal?
Áno.
Aj keď to budem neznášať,
ak so mnou budeš behať aj ty,
tak to urobím.
Nebude behať.
John, prečo?
Je to v poriadku, Amy.
Nechce a my ho musíme podporovať.
Dobre, ja sa s ním porozprávam.
Nie, nie. Vieš, čo? Dajme...
Musíme mu dať priestor, vieš?
A dávať mu lásku a už o tom nemusíme hovoriť.
Naozaj?
Dobre.
Je to Mark.
Ahoj, pastor.
Hej.
Zabudla som ti povedať, že som mu sľúbila, že dnes večer
pôjdeš na návštevu.
Áno. Budem tam o hodinu.
- Ďakujem, že si sa ponúkol. - V nemocnici.
- Dovi. Maj sa. - Dovi.
Vieš čo? Prepáč, zabudla som na to.
- Musím sa osprchovať. - Dobre.
Si dobrý muž, John Harrison.
Keď myslíš.
- Ben je jeden z našich zakladateľov. - To som nevedel.
Sme tu.
Prepáčte. Môžeme ísť za pánom Hutchinsom?
Už tam má rodinu.
Kým je tam plno, mohli by ste ísť po jednom?
To je v poriadku. Choď ty.
Daj mi pár minút, potom choď dnu.
- Hej, budem tu. - Dobre.
Ďakujem, páni.
- Prepáčte. Nechcel som vás vyrušovať. - Kto ste?
Idem za priateľom z kostola, ktorý je vedľa.
Ste kňaz?
Nie, pane. Len sme s pastorom prišli za pár ľuďmi.
Tak kým čakáte, mohli by ste navštíviť aj mňa.
Iste.
Volám sa John. John Harrison.
Thomas Hill.
- Teší ma. - Aj mňa teší, Thomas.
- Ste tu už dlho? - Asi tri týždne.
Snažím sa zabrániť cukrovke, aby sa vymkla spod kontroly.
Pred pár rokmi mi zobrala zrak. Teraz chce nohy a obličky.
To je mi ľúto.
Máte tu rodinu?
Som v podstate sám.
Ale vo Frankline som vyrastal.
Previezli ma sem z Fairview.
Dostávam tu dialýzu.
Vy ste asi jediný, kto je tu z Fairview.
Všetci ostatní idú tým smerom.
To som počul.
Povedzte mi o sebe, John.
Som basketbalový tréner na kresťanskej škole Brookshire.
Teda, dúfam.
Nezniete si príliš istý.
Momentálne si nie som istý veľa vecami.
Učím aj dejepis a prischol mi aj cezpoľný beh.
Cezpoľný beh.
To bol môj šport.
- Áno? - Jasné.
Kedysi som bol tretí v štáte.
Naozaj?
Tak mi môžete poradiť, pretože netuším, čo robím.
Ako treba trénovať, aby človek silno zabral na konci?
Áno, tá vec...
John, prepáč, že vyrušujem.
Končia sa návštevné hodiny.
Naozaj? Iste.
Thomas, mal by som sa pozdraviť vedľa.
Žiadny problém. John?
Nechodia za mnou mnohí, s ktorými o tom môžem hovoriť.
Ste kedykoľvek vítaný.
Tešilo ma, Thomas. Budem sa za vás modliť.
To beriem.
Choďte do triedy. Máte...
Dámy. Poďme.
Ďalšiu hodinu neučíš, že?
- Hej. - Super.
Potrebujem ťa ako porotcu pre drámu.
Repliky? Musím známkovať testy z dejepisu.
História je už za nami a ja potrebujem troch porotcov.
Poď na hodinu drámy.
História sa už stala.
Toto je dráma, ľudia.
Sme tu pre túto chvíľu, jasné?
Ste pripravení?
Ideme na to.
Nie. Ja musím sedieť v strede. To je moja stolička.
Iste.
- Máme aj tretieho porotcu? - Áno.
- Tu je. - Ospravedlňujem sa, že meškám.
Museli sme dať do chladničky zvyšok zemiakového šalátu.
- Ahoj, John. - Bonnie.
Ďakujem, že si prišla.
- Čo mám robiť? - Sleduj, čo robím ja.
Dobre.
Wesley Ford.
Ideš ako prvý.
Ó spievaj, ó srdce o silnej túžbe,
kde vášeň planie ako oheň.
Moja nevesta vznietila vo mne lásku,
v prvú noc vysloviac meno moje.
To je všetko.
Dobre.
Bonnie,
čo na to hovoríš?
- Podľa mňa to bolo milé. - Dobre. John?
Nie, nepáči sa nám to, Wesley.
Neveríme ti. C mínus.
Dobre, poďme ďalej.
Mindy Smithová.
Tréner Harrison, máš minútku?
Ahoj, Ken. Ako sa máš?
Fajn, ďakujem.
Ty.
Zdravím, tréner.
Prišli sme ti povedať, že sme sa rozhodli presťahovať Tya do Cornerstonu.
Má šancu dostať tam štipendium
a potom, čo sme tu stratili toľko hráčov, tak....
Chápem.
Pozri, si skvelý tréner a nič z tohto nie je tvoja chyba.
Ale musíme urobiť to, čo je najlepšie pre jeho budúcnosť.
Si výborný hráč, Ty. Raz ťa budem sledovať v telke.
Ďakujem, tréner.
Rád som pre vás hral.
Ešte raz ďakujem.
- Áno. - Veľa šťastia.
BASKETBALOVÁ SEZÓNA
DVAJA MUŽI A NÁKLAĎÁK "Sťahováci so srdcom"
Hej, kamoš?
- Will, domáce úlohy, 10 minút. - Áno.
Ethan, dnes upratuješ kuchyňu ty.
Oci, bol za tebou dnes Ty?
Hej.
Samozrejme.
Čo?
List od školskej rady. Desať percentné zníženie platu.
Prekvapuje ťa to?
Nie.
John? Vychladne ti jedlo.
Prečo to robíš teraz?
Vadí ti to?
Áno.
Prečo to musíš robiť teraz?
Tie tehly sú tam už mesiace.
A mesiace ich bolo treba upratať.
A musíš to urobiť teraz?
Mám robiť niečo iné?
Áno.
Vlastne, áno.
Musím známkovať práce, doriešiť prádlo
a Will potrebuje pomôcť s úlohami.
Takže, môže to počkať, ale ešte potrebuješ byť urazený?
- Prepáč? - Dobre, John.
Vieš čo? Chápem.
Si basketbalový tréner bez tímu
a musíš trénovať cezpoľný beh.
- Ale to nie je koniec sveta. - Je to také jednoduché?
Som rád, že máš v tom tak jasno.
Zabudla si na 10-percentné zníženie platu, žiadne štipendium pre nášho syna,
nemožnosť vyhrať s jednou bežkyňou, ktorá má astmou.
Takže, kým mne ostala práca, ktorá nemá zmysel,
- som rád, že mám tvoje pochopenie. - Prestaň!
Nikto o to nežiadal, ale stalo sa to.
Snažíš sa mi pomôcť? Pretože to nerobíš!
Mami?
Si v pohode?
Kamoš...
S Ethanom upracete kuchyňu, dobre?
- Áno. - Dobre.
Takže...
Mám taký problém, ktorý sa občas objaví.
Na svojom manželovi vidím veci, ktoré sa mi nepáčia
a chcem mu s tým pomôcť.
Ale nie som v tom veľmi dobrá.
A, možno to nemám robiť,
pretože sa na mňa vtedy hnevá.
Ale ide o to...
Ide o to, že...
Naozaj ho mám veľmi rada.
Je veľmi dobrý manžel.
A je skvelý otec.
Neviem, či mu to hovorím dosť často.
Takže, keď sa cíti sklamaný a bolí ho to, tak ja...
Snažím sa pomôcť a je to...
Nie je ľahké vedieť ako.
Vieš?
Tak možno... Možno keby som...
Keby som mu povedala
a pripomenula mu,
že ho milujem
a že sa zaňho modlím
a že som tu preňho.
Stojím pri ňom.
Môžem to urobiť?
Milujem ťa.
Aj ja teba.
Milujem ťa, John Harrison.
Prepáč, že som bol blbec.
Prepáč mi to.
Odpusť mi, prosím.
Poď sem.
Sú v pohode.
Ahoj, Hannah. Môžem si prisadnúť?
Iste.
Počula som, že zajtra bežíš svoje prvé cezpoľné preteky.
Tešíš sa?
Trocha. Veď ani nemáme tím.
Dievča, preto ťa obdivujem ešte viac.
Stále reprezentuješ našu školu.
Rada beháš?
Je to jediná vec, v ktorej som dobrá.
Dobré ráno.
- Dobrý, pani Scottová. - Dobré ráno.
- Ďakujem, že Hannah odveziete. - Nemáte za čo.
- Mali by sme byť späť do 15:00. - To znie dobre.
Ahoj, Hannah.
John Harrison.
Ahoj, Mitch. Ako sa máš?
- Trénuješ cezpoľný beh? - Snažím sa.
Dúfam, že ma neporazíš v ďalšom športe.
Kde máš svoj tím?
Je tu.
Čoskoro sa začína basketbalová sezóna.
Hej.
Bežci, na miesta.
Je rýchla.
To je Gina Mimmsová. Minuloročná víťazka v štáte.
CIEĽ
Dobre! Tam je! Ideš, Hannah!
Ideš, Hannah!
- Myslím že je 34-tá. - Nie zlé na prvé preteky, čo?
Ale ani dobré.
Aký máš plán, tréner?
- Thomas? - Áno?
Ahoj, som John Harrison.
To je ten možno áno, možno nie, basketbalový tréner.
Hej. Vyzerá to viac na možno nie.
- Máte čas na návštevu? - Pozriem sa do kalendára.
Myslím, že vás sem môžem vpratať.
Dobrý je aj intervalový tréning.
Minútu bežať rýchlo, potom minútu pomaly.
Potom zvýšiť na dve minúty rýchlo, minútu pomaly.
Tri rýchlo...
Chápete to.
Toto je dobré.
A nemusím asi pripomínať, že je kľúčové pre váš tím,
aby jedli zdravo a mali dobrý spánok
Mám len jednu bežkyňu a má astmu.
Musím teda prísť na...
Počkajte minútku.
Stratili ste basketbalový tím,
zmenili ste šport a stále nemáte tím?
No, to je dokonca aj pre mňa smutné
Tak chápete, prečo som frustrovaný?
Vlastne, áno.
Tento rok som mal hráčov, mal som plány.
Mal to byť náš rok.
Prepáčte, nechcem vás tým zaťažovať.
John,
keby som sa vás opýtal,
kým ste,
čo by vám napadlo ako prvé?
Som basketbalový tréner.
A ak to stratíte?
Som učiteľ dejepisu.
Dobre.
Aj toto zoberieme preč, tak kto ste?
Som manžel, som otec.
A nech Boh chráni, aby sa to niekedy zmenilo.
Ale ak sa to stane,
tak kto ste?
- Nerozumiem tejto hre. - Nie je to hra. Kto ste?
Som biely Američan.
Áno, to je jasné.
Ešte niečo?
Som kresťan.
A čo to znamená?
Znamená to "nasledovník Krista".
Nakoľko je to dôležité?
Je to veľmi dôležité.
Zaujímavé,
ako nízko je to na vašom zozname.
Tak moment.
- Mohol som to kľudne povedať ako prvé. - Hej, ale nepovedali ste.
Pozrite, John.
Vaša identita bude spojená s čímkoľvek, čomu vydáte svoje srdce.
Neznie to tak, že Pán je na prvom mieste.
Hovoríte, že som zlý kresťan?
Budem trocha priamy.
Keď ste tu boli naposledy,
povedali ste, že sa za mňa pomodlíte.
Urobili ste to?
- Nie. - Nie.
Na niekoho, kto pozná Pána
sa správate ako niekto, kto ho nepozná.
Vedie ma to k zamysleniu.
Čomu ste dovolili, aby vás definovalo?
Keď ste stratili svoj tím,
nielenže vás to sklamalo. Zničilo vás to.
Niečo,
alebo niekto,
bude stále na prvom mieste vo vašom srdci.
Ale keď nájdete svoju identitu
v tom, ktorý vás vytvoril,
zmení to celý váš pohľad.
Stále môžeš dochádzať inam.
To nezaplatí za univerzitu.
Tak si to zaslúž.
Veľa chalanov dostane štipko, keď sú v tíme.
Alebo keď majú dobré známky.
Čo ak sa mi to nepodarí?
Pomôžem ti s tým, s čím môžem.
Ale možno si budeš musieť nájsť prácu a robiť tak, ako väčšina ľudí.
Ak na výške vôbec nebudeš hrať,
aj tak ťa budem mať rád a už teraz som na teba hrdý.
Ale aby si si udržal pokoru, teraz ťa rozmlátim.
Ideš.
- No tak, oci. Nerob si to. - Daj mi loptu. Skončil si.
Nemôžeš ma poraziť, oci.
Dovolíš mi, aby som ti toto urobil?
- Ideme. Dobre! - Nie! Kto skóruje, ide. Daj mi loptu.
- Kto skóruje, ide. - Robíš si srandu?
- Poďme, mladý muž. - Keď myslíš.
- Faul. - Faul? Žiadny faul.
- Faul! - No tak. Robíš si srandu?
- Takže, mám odpoveď. - Na čo?
Plán na záchranu terénneho behu.
- "Plán na záchranu terénneho behu." - Pekný názov.
Predstav si, že každý bežec dribluje s loptou.
- Päť kilometrov? - Hej.
A predtým, ako prejdú cieľom, musia loptu hodiť
do 2,5 metra vysokého koša,
ak ich niekto nevyblokuje.
- Je tam aj blokovanie? - Jasné.
Ak niekomu zoberieš loptu, máš dvojnásobok bodov.
Jasné.
Takže, ak ich vyblokujem pod košom,
zoberiem im loptu,
dám im dvojnásobný kôš?
A čo si na to povedal?
Povedal som mu, že sa mi to páči, ale tento rok nemôžem urobiť zmeny.
Hovorí tomu "Extrémne blokovanie".
Z času na čas sa menia pravidlá.
Niekoľko škôl sa snaží dosiahnuť, aby bežci mohli mať slúchadlá.
- Počas pretekov? - Hej. Nestane sa to.
Zaviedol som tvoje tipy na behanie.
- Už behá na intervaly. - Dobre.
Čoskoro by si mal vidieť pokrok.
A tiež sa chcem poďakovať za to, čo si povedal.
Som asi väčší pokrytec, ako si chcem priznať.
John,
to platí aj pre mňa.
Pred troma rokmi...
Boh musel dopustiť, aby som stratil zrak, aby som videl.
Keď som bol oveľa mladší,
našiel som sa v atletike.
Potom v práci, potom v priateľoch...
Potom sa to zmenilo na...
Na drogy a ženy.
Veľa ľuďom som ublížil, John.
Ale dobehlo ma to
a vtedy som sa obrátil k Bohu.
Chorý a zlomený.
Teraz je všetkým, čo mám.
Je pre mňa všetko.
Povedal si, že si tu vyrástol.
Áno.
Z Franklinu som odišiel pred 15 rokmi,
utiekol som pred zodpovednosťou.
Mal som dieťa s priateľkou.
Ostali sme závislí na pervitíne, ktorý jej zobral život.
Dieťa som nechal so starkou
a utiekol som.
Jednoducho som utiekol.
Bol to chlapec, alebo dievča?
Dievčatko.
Narodila sa na Valentína.
Si si istý, John?
Povedala, že jej otec zomrel.
Možno jej to tak povedali.
Ty si to teda nemyslíš.
Myslíš, že jej Barbara zámerne povedala, že zomrel?
Rozmýšľam nad tým.
Ak jeho vplyv viedol k smrti jej dcéry,
potom Hannah opustil,
dáva zmysel, že s ním už nechce mať nič spoločné.
Myslím, že tvoj predpoklad je správny.
Prečo to hovoríš?
Pretože som poznala jej dcéru.
Poznala si mamu Hannah?
Boli sme kamarátky až do roka pred jej smrťou.
Potom prišiel ten šarmantný muž
a varovali sme ju, aby bola opatrná.
Nepočúvala nás.
Zrazu sme sa dozvedeli, že otehotnela.
Prerušila so všetkými kontakty.
Keď porodila, stala sa závislou.
To, že zomrela, som sa dozvedela
až po pohrebe.
Bola som pozrieť Barbaru,
ale videla som len trpkosť.
Tento rok som sa jej ozvala a videla som to isté.
Rozmýšľali sme, ako sem Hannah bola schopná prísť.
Ty to platíš.
Thomas Hill nie je tým čo býval, ale je chorý.
Keby sa mal s Hannah stretnúť,
malo by to byť radšej skôr, ako neskôr.
Barbara jej zrejme nehovorí pravdu,
ale stále je jej poručníčkou.
Ako ju môžeme obísť?
Ako riaditeľka tejto školy
nemôžem odporúčať obísť Barbaru.
Ale viem ti povedať, že ak ju do toho zahrnieš,
Hannah sa možno nikdy nestretne so svojim otcom.
Ak by išlo o teba,
chcela by si sa zoznámiť s otcom?
Áno.
Musíme sa modliť.
Thomas?
John.
Ako sa máš?
Zapíš ma, tréner.
Som unavený zo sedenia na lavičke.
Najprv ti chcem predstaviť najdôležitejšiu členku môjho tímu.
- Priviedol som Amy. - Bože môj.
Úprimne, to som nečakal.
Zdravím, Thomas. Teší ma.
Je mi cťou.
Tréner priviedol svoju ženu.
- Dnešok musí byť veľmi dôležitý. - Je dôležitý.
O niečom by sme s tebou chceli hovoriť.
Do toho.
Vieš, že trénujem jednu bežkyňu.
Áno.
Tá bežkyňa má 15 rokov.
Žije so svojou starou mamou.
Narodila sa na Valentína.
Volá sa Hannah Scottová.
Ste v poriadku?
Tá bežkyňa
je moja dcéra?
Povedzte mi o nej.
Je nádherná.
Je tichá.
Je vnímavá.
Je to športový typ.
Rozmýšľali sme, či sa s ňou chceš stretnúť.
Vie o mne?
Nie, ešte sme jej nič nepovedali.
Ani nevieme, ako by reagovala,
ale s vami sme chceli hovoriť najskôr.
V mysli som s ňou viedol debaty už tisíc krát.
Chcel som s ňou hovoriť.
Aká dcéra by chcela mať otca, ako som ja?
Thomas, potrebuje otca.
Stále jej máte čo ponúknuť.
- Bude sklamaná. - Nie. To nie je pravda.
Thomas, si ochotný sa za to modliť?
Ak bude ochotná sa stretnúť,
budeš to chcieť aj ty?
Áno.
Môžeme sa za to modliť.
Už istý čas trénuješ intervalovo.
Skúsime, čo to dáš pod 21?
Ja to dám pod 21 minút.
- Čo tu robíš? - Išiel som do práce, ale sú zavretí.
Roger mi povedal, že presúva Únikovú miestnosť do Fairview.
- Takže, s kým pretekám? - Chceš bežať?
Chcem zistiť, či ma Hannah dobehne.
To chcem vidieť.
Nebehal si. Myslíš, že zvládneš 5 kilometrov?
Prosím ťa.
Je to tvoj syn.
Si v pohode?
Nie.
Bolo to šialene ťažké.
Povedal si, že to nie je šport.
Mýlil som sa.
Mama, Will a Hannah chceli vidieť tvoj finiš,
ale už boli unavení z čakania, tak odišli domov.
Musíš ma odviezť.
Ak budeš šoférovať.
Dobre.
Som unavený.
Čo?
Hannah Scottová!
Dáš to!
Poďme, Hannah!
- Zvládneš to! - Je to o tebe!
- Vedela si, že príde Ethan? - Nie.
To je môj syn.
Dobre.
Bežci, na pozície!
- Ideš, Hannah! - Hannah, zvládneš to!
Drž si miesto. Je desiata.
Bojuj, Hannah!
Bež, Hannah. Máš na to! Rýchlo.
- Dobre, rýchly záver. - Poď!
Poďme za ňou.
Hannah.
Bolo to výborné. Skvelé.
Dobrá práca. Potrebuješ inhalátor?
Nie. Na ktorom mieste som skončila?
Na 11-tom.
Nie, nie. Nebuď naštvaná. Bol to tvoj najlepší závod.
Presne tak.
Nemáš sa za čo hanbiť. Bolo to fantastické.
Dúfala som, že budem v prvej desiatke.
- Ak budeš takto pokračovať, tak budeš. - Hej.
- Chcú ťa pozdraviť tvoji kamoši. - Hannah! Bolo to perfektné!
Bol to doteraz tvoj najlepší čas.
Hannah, vieš pred pretekmi povedať, či dostaneš záchvat?
Niekedy.
Ale dnes som sa cítila dobre.
Si dobrá bežkyňa, Hannah.
Ethan vyzdvihne Willa, takže máme čas.
Chcem sa ťa na niečo opýtať. Porozmýšľaj nad tým, dobre?
Kto je Hannah Scottová?
Neviem.
Veríš, že ťa má Boh rád?
Áno.
Viac, ako si vieš predstaviť.
Prečo mi zobral rodičov?
Niekedy je jednoduché obviňovať Boha
za naše rozhodnutia, alebo rozhodnutia iných ľudí.
Čo vieš o svojom otcovi?
Bol bežec.
Začal brať drogy a zabili ho.
To ti povedala starká?
Vieš, ako sa volal?
Thomas Hill.
Hannah, minule som bol v nemocnici
a stretol som tam jedného muža.
Nie je na tom veľmi dobre.
Cukrovka mu zničila zrak,
ale bližšie sme sa spoznali.
Pred rokmi bol bežcom
a dal sa na drogy.
Mal dcéru,
dievčatko,
ktoré nechal s príbuznou, keď pred 15 rokmi odišiel.
Volá sa Thomas Hill.
Čože?
Myslím, že ti povedali že je mŕtvy, aby ťa chránili.
Nechcem obchádzať tvoju starkú,
ale neviem, koľko máš času.
Môj otec žije?
Chce sa s tebou stretnúť, ale len vtedy, ako to chceš aj ty.
Nemusíš urobiť nič, čo nechceš.
Prečo odišiel?
Ľutuje to.
Ľutuje to z celého srdca.
- Hannah? - Tu som.
Ahoj, dievčatko. Ako dopadli preteky?
Skončila som na 11. mieste.
Zlepšuješ sa.
Škoda, že som tam nebola. Celý deň som na teba v práci myslela.
Videla si niekedy bežať môjho otca?
Raz, počas mestského behu. Mal okolo 30.
A ako zomrel?
Už som ti to povedala, zlatko.
Zničili ho drogy. Nemusíš sa nad tým trápiť.
Najlepšie, čo môžeš urobiť, je žiť si svoj život.
Chcel by to.
Jedla si niečo? Môžem nám niečo urobiť.
Zomieram od hladu.
Dobre.
Zavolám ťa o pár minút, dobre?
Dobre, poď. Rýchly finiš. Dobre. Výborne.
Dobre.
Dvadsať štyridsaťpäť.
Hannah, si čoraz rýchlejšia.
- Čo tvoje dýchanie? - Fajn.
Donesiem ti vodu.
Chcem ísť.
Chcem ísť za ním.
A čo tvoja starká?
Povedala, že je mŕtvy.
Subtitles by sub.Trader subscene.com
Je tu.
Najprv tam pôjdem na sekundu ja, dobre?
Dobre.
Si v poriadku?
Som v pohode.
Ak potrebuješ viac času, nemusíme to urobiť teraz.
Ale ja chcem.
- Som v poriadku. - Dobre.
Fajn. Pripravená?
- Hej. - Dobre.
Thomas, sme tu.
- Amy už poznáš. - Dobrý, Amy.
Dobrý, Thomas. Rada vás zasa vidím.
Chcel som sa lepšie obliecť, ale nevidel som, čo sa k čomu hodí.
Vyzeráte dobre.
A tu je Hannah.
Ahoj, Hannah.
Ahoj.
Tréner mi povedal, že si jeho najlepšia bežkyňa.
Asi hej.
- Každým dňom sa zlepšuje. - To je dobré.
Dúfam, že v tom budeš pokračovať.
Thomas, pokiaľ viem, boli ste tretí v štáte.
Áno, kedysi dávno.
Takže, Hannah,
ako to zvláda tréner?
V pohode.
Takže v pohode.
Prepáčte.
Musím skontrolovať jeho životné funkcie.
Dobrý, Rose.
- Dobrý. - Prišli ste na párty?
Rada by som, ale možno inokedy.
- Ako sa dnes cítite? - Dobre.
- Musím odísť. - Dobre.
Ak to bolo dobré, tak som to bola ja.
- Idem za ňou. - Dobre.
To je ono. Budem vás chcieť dostať von.
Hannah?
Si v poriadku?
Poďme si sadnúť do auta, dobre?
John príde o pár minút.
- Dobre. - Dobre. Fajn.
Chceš, aby som zostala, kým príde tvoja starká?
Nie, ja len...
Potrebujem čas na rozmýšľanie.
Máš naše číslo.
Ak budeš niečo potrebovať, zavolaj nám, prosím.
Ďakujem.
Povedz mi prosím, že sme urobili dobrú vec.
Ako sa dnes máme?
Necítim sa na behanie.
Tak si môžeme dať dnes pauzu.
Prepáč, že návšteva nemocnice ti spôsobila bolesť.
Viem, že to muselo byť ťažké.
Chcem ho vidieť znova.
Si si istá?
Ale môžeme sa tentokrát
porozprávať osamote?
Samozrejme.
Nepovedala som nič, čo som chcela.
Ani on.
Ďakujem,
že si sa vrátila.
Bál som sa, že som povedal niečo zlé.
Nie.
Nepovedal.
Viem, že máš určite veľa otázok.
Môžeš čokoľvek povedať
a na čokoľvek sa opýtať.
Sľubujem, že budem úprimný.
Čo sa stalo?
Vieš, keď si ľudia
myslia, že sú dobrí?
Myslel som si to aj ja.
Ale nebol som.
Celý život som bol sebecký.
Žil som ho pre seba.
Ublížil som tak veľa ľuďom.
Tvojej matke.
Tvojej starej mame.
Tebe.
A tak veľa ďalším.
Odišiel som, lebo som bol blázon.
Nikoho som nepočúval.
Hlavne nie Boha.
Utekal som pred všetkým, čo malo význam.
Pretože ma Boh má rád,
dovolil, aby som ostal zlomený.
Potreboval som to.
Konečne získal moju pozornosť.
Dal som mu svoje srdce,
pretože to je jediné, čo mi ostalo.
Je mi to veľmi ľúto, Hannah.
Prepáč, že som tu pre teba nebol.
Keby som to vedel vrátiť späť, urobil by som to.
Viem, že si to nezaslúžim,
ale modlím sa za to,
aby si mi raz odpustila.
Je to ťažké.
Rozumiem.
Poďme. Dve minúty. Bežte do tried.
No tak, Dennis. Nemeškaj. Nechoď ako v spomalenom filme.
John! Potrebujem ťa zajtra na monológy.
Troy, nepotrebuješ ma.
Ale potrebujem. Je to dôležité. Si porotca.
A mám pre teba úlohu. Nemusíš sa o ňu uchádzať.
- Dobre, lebo to nerobím. - Už ti je pridelená.
- Bude sa ti páčiť. Pokecáme o detailoch. - Nie, nepokecáme.
Ahoj, Hannah.
Akú vzdialenosť behávaš na tréningu?
Päť kilometrov. Niekedy osem.
Prídu Harrisonovci?
Nie. Majú vyučovanie. Ale ja môžem behať.
Viem, že máš v poslednom čase nad čím rozmýšľať.
Chcela som vedieť, ako sa máš.
Stretla som sa s otcom.
To je veľká vec.
Ako to dopadlo?
Povedal, že ľutuje, že odišiel.
Aký máš z toho pocit?
Stále rozmýšľam.
Rozmýšľam, prečo ma nechcel.
Veríš, že je mu to ľúto?
Asi hej.
Vieš, že máš aj druhého otca,
ktorý ťa vždy miloval.
Myslíte Boha?
Áno.
A on nie je taký, ako tvoj otec.
Je to dokonalý otec
a chce, aby si ho spoznala.
Ako spoznáte Boha?
Boh obetoval strašne veľa, aby ti prejavil svoju lásku.
Na biblickej hodine si počula o tom, ako Ježiš zomrel na kríži.
Ale rozumieš prečo?
Nie. Ani nie.
Bola si stvorená, aby si ho poznala
a uctievala ho.
Ale keď urobíme niečo zlé, odmietneme ho.
Keď zhrešíme, oddelí nás to od neho.
Tak poslal svojho syna,
aby zaplatil cenu za to, že ťa získa späť.
Bola to bolestivá cena.
Ale potom vstal z mŕtvych
a vytvoril pre teba cestu, aby si to s Bohom napravila,
ak mu dôveruješ,
ak veríš.
To je viera.
Ale On ti ju nevnucuje.
Len ti ju ponúka, pretože ťa má rád.
Všetci sme zhrešili, Hannah.
Všetci sme klamali, kradli, nenávideli.
Ale keď dáme svoje srdce Ježišovi,
začne ho čistiť.
Postará sa oň lepšie, akoby sme to zvládli my.
Ak mu veríme.
Chcela by si to urobiť?
Áno, ale...
Neviem, ako sa modliť.
Bude to v poriadku, ak ťa budem cez to viesť?
Pane Ježišu...
Som hriešnik.
A potrebujem spasiteľa.
Verím že ty si tým spasiteľom.
Takže, dnes...
Vkladám iba svoju vieru...
Iba v Krista...
Aby mi odpustil hriechy.
Poď a ži vo mne.
V mene Ježiša.
- Amen. - Amen.
Hannah, to bolo nádherné.
Biblia hovorí, že keď vložíš svoju vieru do Ježiša,
si úplne nové stvorenie.
Úplne nová.
Urob pre mňa niečo, dobre?
V Novom Zákone je kniha,
ktorá sa volá List Efezským.
Prečítaj si prvé dve kapitoly
a spíš si všetko, čo hovorí, že si, ako veriaci v Krista.
Môžeš to urobiť?
Áno.
DUCHOVNÉ POŽEHNANIA V KRISTOVI
VYBRAL
SPÁSA
ODPUSTENIE
SPEČATENÉ
V Kristovi - Som požehnaná Som vyvolená - Som adoptovaná
Som spasená - Bolo mi odpustené Som zapečatená - Som milovaná
Som spasená Som Božie dieťa
Tak sa snažím nie len prežiť,
pretože ma ženie túžba zažiť.
V tento deň,
kým sme nažive...
Ruku na to.
Dobre.
Truxston, to si napísal ty?
Každé slovo.
Je to celé originál.
Bonnie?
Budem potrebovať viac.
John?
Bolo to fajn.
Ďakujem, Truxston. Môžeš si sadnúť.
Kým si porovnáme poznámky,
môžete sa pobaliť.
Asi o tri minúty bude zvoniť.
Si v poriadku, Hannah?
Opýtajte sa ma, kto som.
Kto je Hannah Scottová?
Som stvorená Bohom.
Vytvoril ma,
takže nie som omyl.
Jeho syn za mňa zomrel,
aby mi mohlo byť odpustené.
Vybral si ma za svoju,
takže som jeho vyvolená.
Vykúpil ma,
takže som chcená.
Prejavil mi milosť,
aby som mohla byť spasená.
Má pre mňa budúcnosť,
pretože ma má rád.
Takže už viac nepochybujem, tréner Harrison.
Som dieťa Božie.
Len som vám to chcela povedať.
Videli...?
Videli ste to?
O tomto hovorím. To bol oheň!
- Áno. - John!
Prečo nie je v mojej triede?
Hannah.
Čo sa s tebou stalo?
Hovorila som so slečnou Brooksovou
a modlili sme sa.
Potom som si prečítala list Efezským.
Hej.
Bolo to, ako by Boh hovoril priamo ku mne.
Je to úžasné. To, čo si povedala, je úžasné.
Chcem vedieť viac.
Chcem čítať viac.
Môžeš.
Chcem, aby to počula Amy. Môžeme ísť za ňou?
- Akú máš ďalšiu hodinu? - Angličtinu.
- Kto ťa učí? - Slečna Leipzigová.
Dobre.
Počkajte.
Prepáč.
Je mi odpustené
Hľadáš Thomasa Hilla?
Áno.
Si jeho príbuzná?
Som jeho dcéra.
Presťahovali ho na intenzívku.
Mám ťa tam zobrať?
Je v poriadku?
Na EKG sa ukázali náznaky infarktu počas dialýzy,
ale už je stabilný.
- Môžeš ísť dnu. - Ďakujem.
Si v poriadku?
Hannah.
Povedali mi, že si mal náznaky infarktu.
Potrebujem len trocha vzrušenia.
Niekedy sa nudím, tak som to trocha roztočil.
No...
Možno by si to už nemal robiť.
Hej.
Priznávam, nechcem to.
Takže, ako sa máš?
No...
Chcem ti niečo povedať.
Vlastne, dve veci.
Dobre.
Rozhodla som sa
nasledovať Ježiša.
Veľa sa učím,
veľa čítam.
A jedna z vecí, ktoré som sa naučila je,
že ak mi Ježiš dokáže odpustiť všetko, čo som urobila,
tak ja viem odpustiť iným.
Takže...
Chcela som ti povedať,
že ti odpúšťam.
A chcem s tebou stráviť viac času,
ak ti to nevadí.
Nie.
Budem veľmi rád.
Ďakujem, Hannah.
Prial by som si byť tu pre teba.
Nevadí.
Nevadí mi chodiť sem.
Kde si bola?
Vystrašila si ma.
Necítila som sa dobre, tak som prišla domov skôr.
Slečna Coleová nevedela, kde si.
Povieš mi to?
Hannah.
Chcem počuť pravdu.
- Slečna Scottová? - Musím s vami hovoriť.
Poďte ďalej.
Prišla som domov skôr a očakávala som, že tam Hannah bude.
O dve hodiny neskôr
príde,
potom, čo odbicyklovala z nemocnice, kde bola navštíviť
jedinú osobu, ktorú nemala nikdy stretnúť.
Potom som zistila, že ste ich spojili.
- Pani Scottová... - Neskončila som!
Chodila tam, kým som bola v práci a nepovedala mi to.
Nevedela som, že je späť vo Frankline.
A je mi jedno, v akom je stave.
Spôsobil mi
viac bolesti, ako ktokoľvek iný.
Nemali ste právo sa do toho miešať.
Nebolo to na vás.
Ja som ju vychovala.
Ja som sa o ňu starala. Nie on!
Už za ním nepôjde.
A ak ju tam vezmete,
mám právo
zakročiť voči škole
a voči vám.
Povedala som, čo som chcela.
John.
Čo si im povedala?
Teba trápi, čo cítia?
Čo tak zaujímať sa o tú,
ktorá sa o teba posledných 15 rokov starala?
Hannah,
myslíš si, že ti chcem ublížiť?
Snažím sa ťa chrániť.
Nepoznáš ho tak, ako ja.
Bolí ma, že je v tvojom živote.
A bolesti som už mala dosť.
Mala si mi to povedať a nie mi klamať.
Povedala si, že je mŕtvy!
Chcem poznať svojho otca.
Neviem, čo robiť.
Odpusť mi, prosím, ak som to unáhlil.
Vieš, že som im nechcel ublížiť.
Pane, potrebujeme ťa. Potrebujeme múdrosť.
Ukáž nám, čo máme urobiť.
Chceme si ťa uctiť, Pane.
- Pomôž nám, prosím, Pane. - Áno.
Je tam niekto?
Nedovolím ti, aby si jej ublížil.
Rozmýšľal som, kedy prídeš.
Nechcela som prísť, ale Hannah je tak odhodlaná
spoznať ťa a povedala som jej, čo sa môže dozvedieť.
Máš právo ma nenávidieť.
Nemôžem obhajovať veci, ktoré som urobil.
A viem, že si nezaslúžim tvoje odpustenie.
Ale nie som mužom, ktorého si poznala.
Chcem Hannah milovať a pomôcť jej.
Pomôcť jej?
Ty jej chceš pomôcť?
Je to 15 rokov a teraz jej chceš pomáhať?
Ako jej môžeš pomôcť?
Veď nevieš pomôcť ani sám sebe.
Chceš pomôcť Hannah?
Daj jej pokoj
a nechaj ju ísť.
Veď si mi ju len teraz dal.
Daj mi šancu mať ju rád, Pane.
Nedovoľ, aby som bol zbytočný.
FRANKLINOVA VŠEOBECNÁ NEMOCNICA
Bože.
To som ja.
Nezvládam to veľmi dobre.
Bože...
Mám dve práce, snažím sa všetko zvládať sama,
ale nejde to.
Pozri,
ak chceš, aby som odpustila,
tak mi musíš pomôcť.
Pretože
to už nezvládam.
Nemôžem.
Potrebujem pomoc, Bože.
Pekné popoludnie.
Tento rok máme rozhodnúť o zmenách troch pravidiel.
Niekoľko škôl žiada,
aby mohli mať bežci počas pretekov slúchadlá.
Aj keď asociácia môže modifikovať pravidlá,
s touto žiadosťou máme dva problémy.
Po prvé, bežci musia počuť všetky signály a varovné zvuky
počas pretekov a po druhé,
akákoľvek komunikácia s bežcom by mu dala neférovú výhodu.
Tak vám, porotcom, predstavujeme riešenie,
o ktorom budeme hlasovať.
Ak bude mať bežec len jedlo malé slúchadlo a obsah bude vopred nahratý,
tak ho umožníme, podľa výsledku hlasovania.
- Otázky? - Toto je smiešne.
- Áno? - A obsah bude v poriadku,
- len musí byť vopred nahratý? - Presne tak.
Žiadna priama komunikácia.
Dobre. Pôjdeme okolo miestnosti
a budeme sa každého pýtať, ako hlasuje. Paul?
Cindy, vidím v tom problémy. Hovorím nie.
Pre mňa to znie fajn. Hovorím áno.
Myslím, že je príliš neskoro v roku na takúto zmenu. Za mňa nie.
Hlasujem áno.
Povedz áno.
Iste. Keď myslíš.
Ethan, potrebujem láskavosť.
Skús nájsť fotografiu
trate Sherwood College na terénny beh.
Gina Mimmsová vyhrala šampionát v štáte
na tejto trati minulý rok s časom 19 minút 45 sekúnd.
Potrebujem vedieť miesta, na ktorých bola počas pretekov.
Prečo to potrebuješ vedieť?
- Pomôžeme Hannah. - Dobre.
Drž to tak pevne, ako sa dá.
- Jasné. - Aký máme čas, Will?
Dve pätnásť, 2:16, 2:17, 2:18...
Čo to je?
Celoštátny šampionát, ktorý je túto sobotu.
Chcel si tu byť pre Hannah. A teraz budeš.
Prejdem s tebou trať a budeš ju trénovať.
Vitajte na celoštátnom šampionáte v terénnom behu.
Bežci, prihláste sa pri stole štartérov.
- Ako ti je, Hannah? - Mám pocit, že budem vracať.
Polovica dievčat sa určite cíti rovnako. Tu máš žetón.
- Pripevni ho. - Dobre.
Budeš dnes skvelá, Hannah, jasné,
Nebuď nervózna. Sú to len ďalšie preteky, dobre?
Nie, nie sú. Sú to obrovské preteky. Ja som nervózny.
- Nepomáhaš, John. - Prepáč.
Máš inhalátor?
Dobre, fajn.
- Ostane tu starká? - Musí ísť do roboty.
Asi nemôže ostať na preteky.
Pozri na tribúnu. Máš tu fanúšikov.
Vyzerá to dobre, dievčatá. Uvoľnite sa.
Vidíš tie štyri dievčatá? To je tvoja jediná konkurencia.
To sú Anna, Catherine, Joy a Julia.
Nikto iný ti nehrozí.
Drž sa.
Hej, Hannah. Urob pre mňa niečo.
Toto ti dám na ruku.
Daj si toto slúchadlo, dobre?
Čo je to?
Je na tom len jedna stopa.
Zapni to hneď, ako sa začnú preteky.
- Všetci bežci k štartovacej čiare. - Pomôžem ti.
- Je to hudba? - Nie.
- Zapneš to a začni bežať. - Dobre.
Ver mi. Môžeš ísť na štartovaciu čiaru.
Dobre.
Teraz som nervózna ja.
- Áno. - Áno.
Bežci na pozície.
Hannah, toto je tvoj otec.
Budem ťa trénovať celým pretekom
a budem s tebou na každom kroku.
Zvládneme to spolu.
Len ma pozorne počúvaj.
Ideš, ideš!
Nevyčerpaj sa príliš skoro.
Dostaň sa do tempa.
Asi 70 percent maximálnej rýchlosti.
Musíme si zachovať trocha energie na koniec.
Preteky sa nevyhrávajú len nohami.
Víťazstvo, alebo porážka, sa najskôr udeje v hlave.
Je to súťaž o psychike.
Takže chcem, aby si začala rozmýšľať ako víťaz.
Som tvoj najväčší fanúšik.
Dnes budeš skvelá.
Nájdi dievča pred tebou
a na pár sekúnd zrýchli, aby si ju predbehla.
Potom znova udržiavaj tempo.
Postupne ich všetky dostaneme.
Keď ti telo bude hovoriť, že to nedokážeš, nepočúvaj ho.
Bude ti hovoriť, aby si prestala.
Ty mu musíš povedať, že dnes šéfuje tvoja myseľ.
Daj Bohu to najlepšie, Hannah,
bez ohľadu na výsledok,
mám ťa rád.
Kde je?
Mala by byť na prvom kopci.
Teraz prichádzaš k prvému kopcu.
Veľa dievčat spomalí, ale ty nie.
Zaútočíš na ten kopec.
Silno pracuj rukami.
Zrýchlia sa ti aj nohy.
Nájdi dievča pred sebou a predbehni ju.
Zvládneš to. Viem to.
Choď si po to.
Keď sa dostaneš na druhú stranu,
nechaj pracovať gravitáciu.
Využi rýchlosť, ktorú ti dá
a potom sa opäť dostaň do tempa.
Ide ti to výborne, Hannah.
Aj keď ťa začnú bolieť nohy,
nespomaľuj.
Boleli by ešte viac.
Udržiavaj tempo a pokračuj.
Chytíš druhý dych.
Prvý kilometer a pol máš za sebou. Zvládaš to.
Neobzeraj sa za ostatnými.
Nemusia ťa zaujímať.
Sústreď sa na to, čo je pred tebou. Ako v živote.
Nemôžeš minulosti dovoliť, aby ťa spomalila.
Bež za tým, čo je pred tebou.
Keď odovzdáme svoj život Bohu, pomôže nám. Odpustí nám.
Vie zmeniť zlé na dobré a posúvať nás dopredu.
John, nejdeš s ostatnými trénermi k stredu dráhy?
Ja ju dnes netrénujem.
Má lepšieho trénera.
Dobre.
Hannah, mať ťa v živote je odpoveďou na modlitby.
Poprosil som o to Boha, ale vedel som, že si to nezaslúžim.
Prosil som ho o odpustenie za to, že som pri tebe nebol.
Jedným z najväčších požehnaní v živote bolo spoznať svoju dcéru.
Velebím Boha za teba, Hannah.
Nevieš, aký som na teba pyšný.
Každé ráno sa budím
s úsmevom na tvári,
pripravený modliť sa za teba.
Modlím sa, aby si vedela, že ťa mám rád
a že ťa má rád Boh.
Hovorí: "Poznám plány, ktoré mám pre teba.
Plány v tvoj prospech, ktoré ti neublížia.
Plány, ktoré ti dajú nádej a budúcnosť."
Modlím sa aj za tvoju starkú.
Aby jej pomohol
a pritiahol ju k sebe.
Máš za sebou tri kilometre.
Už len dva.
Nájdi si rytmus dýchania,
pretože nás čaká ešte jeden kopec.
Tu predbehneš ďalšie dievča.
Nezabudni, zaútoč na ten kopec.
Ak je niekto pred tebou,
prebi sa pred ňu.
Po pretekoch jej môžeš potriasť rukou.
Hlboký nádych.
Teraz daj ten kopec.
Máme ďalšiu aktualizáciu.
- Ostáva 800 metrov - Dobre.
a vedie Gina Mimmsová,
druhá je Anna Grantová
a Joy Taylorová je tretia.
Hannah, ak si ako ja,
teraz tvoje telo narazí na stenu.
Ale prekonáš to.
Teraz musíš myslieť ako víťaz.
Väčšina bežcov spomalí, ale ty nie.
Máš pred sebou 800 metrov a tie patria tebe.
Ak ti horia nohy, nech horia.
Pľúca sú možno unavené, ale ešte neskončili.
Ostatní bežci cítia to isté.
Musíš sa pripraviť.
Tvoj posledný úder prichádza.
Ak je niekto pred tebou,
musíš ho obehnúť.
Nikomu nedovoľ, aby ťa blokoval.
Gina by mala vybiehať z lesa.
Si neďaleko cieľa a budeme mať silný finiš.
Čoskoro sa dostaneš von z lesa.
Ak má tréner Harrison pravdu,
bežkyňa, čo vedie, je asi 27 metrov pred tebou.
Je skoro čas zabrať.
Tu zapojíš všetky svoje rezervy.
Tu necháš na trati všetko.
Dcéra moja, prišiel čas.
Hannah,
dobehni ju.
Tam je Gina.
Tam je.
- To je...? - To je Hannah.
- Bež, Hannah! - Rýchlo!
Ideš, Hannah!
Bež!
Gina! Ideš! Gina, teraz!
Zvládneš to. Daj do toho všetko.
- Dobehni ju, Hannah. - Dobehni ju, Hannah!
Dlhšie kroky. Pracuj rukami.
- Bojuj, Hannah! - No tak! Dobehni ju!
- Bojuj! - Áno! Presne tak!
- Ideš, Hannah! - Bojuj! No tak!
Drž oči na cieľovej čiare a bojuj.
Som tu s tebou. Zvládneš to.
Vidím ťa vyhrávať.
Vyhrávaš.
Ideš, Hannah! Ideš, dcéra moja!
- Urob to, Hannah! - Gina! Ideš!
Bojuj, Hannah!
Bež, Hannah!
- Bež, Hannah! - Ideš! Ideš!
CIEĽ
Hannah.
- Hannah, no tak. - Hannah?
- Dýchaj. Máte kyslík? - Posaďte ju. Dýchaj.
Potrebuje kyslík.
No tak, Hannah. Ostaň so mnou.
- Máš to. No tak. - Hlboké nádychy.
Musíme ju presunúť. Prichádzajú ďalšie.
- No tak. Presuňme ju. - Musíme ju presunúť.
- Čo sa stalo? - Jednoducho padla.
Asi odpadla.
- Je v poriadku? - Neviem.
Videl niekto, kto vyhral?
Som kvôli nej smutná.
- Výborne. - Dobrá práca.
Tu.
Budeš v poriadku. Nech ti je lepšie.
- Ďakujem vám. Ďakujem. - Hej. Ďakujem.
Je ti lepšie?
Áno.
Som na teba veľmi pyšný.
Nikdy si lepšie nebehala.
- Bola si úžasná. - Bolo to fantastické.
Dala som do toho všetko.
To verím.
Mladá dáma, ste v poriadku?
- Som v poriadku. - To bol teda finiš. A ešte aj desivý.
Pokiaľ viem, ešte si nikdy nevyhrala.
Nie, pane.
Teraz si vyhrala.
Museli sme sa pozrieť na video,
pretože v počítači boli identické časy.
Bola si asi o tri centimetre viac naklonená, ako ona.
Gratulujem. Vyhrala si celoštátny šampionát.
Podarilo sa ti to, Hannah.
Áno!
Hannah, dala si to.
- Hej! - Áno!
Áno! Hannah!
Dokázala si to.
Poďte.
- Hannah! - Hannah!
Hannah!
Áno!
Na prvom mieste
a tohtoročnou celoštátnou šampiónkou
zo školy Brookshire Christian,
je Hannah Scottová.
Áno.
- Starká, ostala si. - Áno.
Meškám do práce, ale stálo to za to.
Som tak...
Som na teba tak pyšná.
Ďakujem.
Chcem ísť za otcom.
Dostaňte ju domov v bezpečí.
Ďakujem.
Za všetko.
Bude sa hrozne tešiť.
Počujem prichádzať tri páry krokov.
Ahoj, Thomas. Ako sa máš?
Celý deň som ako na ihlách.
- Ako sa všetci máte? - Dobre, Thomas.
Ahoj, oci.
Ako sa má moja dcéra?
Vyhrala si medailu.
Thomas, to nie je obyčajná medaila.
Chceš mi povedať,
že moja dcéra vyhrala preteky?
Mala som výborného trénera.
Poď sem.
Ďakujem, Pane.
Ďakujem, Pane,
za všetko, čo si urobil.
Život Thomas Hilla je dôkazom vykúpenia,
milosti Boha
a jeho schopnosti zmeniť srdce človeka.
Dnes nás utešuje to,
že už netrpí,
žije a je mu dobre v prítomnosti Pána.
Pretože Ježiš povedal: "Ja som vzkriesenie a život.
Kto verí vo mňa,
bude žiť, aj keď umrie."
Hannah, si v poriadku?
Chcem ti povedať, že tvoj otec bol veľmi dobrým priateľom,
mal som ho rád a rešpektoval som ho.
Aj ja.
Na šesť týždňov
som mala najlepšieho otca na svete.
O 6 ROKOV NESKÔR
V istom bode
sa človek sám seba opýta, kým je.
Mávala som s tým problém.
Cítila som sa ako omyl,
ktorý vo svete nemá miesto.
Cítila som sa nechcená a nemilovaná.
Od sveta okolo mňa som dostávala zmiešané signály
a väčšinu času som bola zmätená.
Ale keď som stretla toho, ktorý ma stvoril,
našla som svoju identitu.
Nevychádza to z toho, čo hovorí kultúra,
ani z toho, ako sa kedy cítim.
Stvoriteľ definuje svoj výtvor.
Stále mám dobré a zlé dni.
Stále mám problémy.
Ale napriek tomu viem,
že ten, kto ma má rád
a kto za mňa zomrel, je so mnou.
Kvôli mne prekonal všetko.
Hriech, utrpenie a smrť.
Tak s ním každý deň kráčam.
Každý deň mu verím.
A keďže je v ňom moja identita,
presne viem, kým som.
Veselého Valentína, Hannah.
Dnes by si mala mať 21.
Chcel som ti povedať, že ťa mám rád a že Boh ťa má rád.
Veci, za ktoré som sa modlil pre tento rok tvojho života...
VEĎ KTO INÝ PREMÁHA SVET
AK NIE TEN KTO VERÍ ŽE JEŽIŠ JE BOŽÍ SYN.
1 JÁNOV LIST 5.5
BOHU SLÁVA!
Preklad titulkov: Agata Stanekova